
DR 30.10.2014  73  

  
 Dalam ucapan Baginda, Baginda memetik angka menunjukkan pendapatan 
rendah di kalangan majoriti isi rumah di Malaysia sambil berkata, “Mereka yang bertungkus-
lumus memenuhi keperluan hidup terdedah dengan rasuah pada skala kecil”. Baginda 
berucap di majlis ulang tahun ke-47 Suruhanjaya Pencegahan Rasuah Malaysia yang 
diadakan di Kuala Lumpur.  

 Ini Tuan Yang di-Pertua, suasana di mana kita berada sekarang ini yang mana 
gambaran-gambaran yang kita dengar tadi kononnya BR1M ini amat-amat membantu dan 
menandakan negara kita, berbeza dengan negara-negara lain, kononnya kita memberikan 
wang kepada anak-anak murid kita dari tahun satu hingga tahun enam dan seterusnya. 

 Tuan Yang di-Pertua, saya baru sahaja minggu lepas semasa cuti di Parlimen ini 
di luar negara dan kebetulan berada di negara United Kingdom dan saya berada di bandar 
bernama Edinburgh dalam Wilayah Scotland di negara United Kingdom itu. Saya bertanya 
kepada anak-anak Malaysia tentang yuran-yuran pengajian dan sebagainya dan saya 
bertanya pula bagaimana orang-orang Scotland belajar dan pembiayaan pendidikan untuk 
mereka. Mengikut maklumat yang disebutkan oleh rakyat Malaysia yang berada di Scotland 
itu bagi rakyat Scotland pendidikan adalah percuma daripada sekolah rendah kepada 
peringkat universiti sekalipun Tuan Yang di-Pertua. 

 Manakala di negara kita sebagaimana Tuan Yang di-Pertua sendiri alami ada 
PTPTN, ada masalah anak-anak kita membayar hutang PTPTN dan inilah beban besar 
yang Tuan Yang di-Pertua tanggung sebelum mendapat jawatan yang lebih baik sebagai 
Timbalan Yang di-Pertua Dewan Rakyat. Jadi ini Tuan Yang di-Pertua masalah yang kita 
hadapi dan dalam kita berada dalam keadaan begini kerajaan memperkenalkan pula GST. 
Ini pula disebut oleh Yang Amat Berhormat Menteri Kewangan dalam ucapan beliau 
sebagaimana Ahli-ahli Yang Berhormat lain di kalangan kita ini menyebutkan bahawa kita 
cuba memberikan gambaran bahawa yang kita kutip daripada GST itu adalah walaupun 
sebanyak RM23.2 juta tetapi ini kita tolak pula SST RM13.8 bilion.  

 Ini kita tolak pula dengan barangan yang dikecualikan RM3.8 bilion dan ini kita 
tolak lagi pula dengan pemberian BR1M dan bantuan RM4.8 bilion, maka bakinya RM690 
juta sahaja. Tuan Yang di-Pertua, dalam kita membentangkan dan membahaskan GST 
tidak bangkit soal BR1M. Ini bukan rang undang-undang safe funds untuk kelapa sawit 

misalnya yang mana khusus kita luluskan undang-undang, kita sebutkan cukai dan kita 
sebutkan dalam akta rang undang-undang tersebut bahawa ia akan ditabungkan dan 
dibantu dalam bidang kelapa sawit industri dan sebagainya itu lain. 

 Dalam GST ini tidak ada disebut pun tentang ia bertujuan untuk BR1Mkah ia 
bertujuan untuk apa-apa tidak. Ia kutipan cukai. Maka prinsipnya Tuan Yang di-Pertua, ialah 
Yang Amat Berhormat Perdana Menteri sebagai Menteri Kewangan mestilah ikhlas kepada 
Dewan kepada rakyat ini dengan mengatakan bahawa kita memang tidak cukup wang di 
dalam negara ini. Kita memang perlu kutipan yang lebih, kita memang lakukan kutipan 
melalui cukai jualan dan perkhidmatan SST tetapi ia hanya mampu kita kutip RM13.8 bilion 
sahaja. Jadi tujuan kita sepatutnya Yang Amat Berhormat Menteri Kewangan sebutkan 
ialah untuk perkenalkan pula GST dan kita ingin kutip RM23.2 bilion dan selebihnya untuk 
keperluan negara kita kerana kita sudah tidak mampu untuk menabung dan 
membelanjakan wang negara kita hasil daripada kutipan-kutipan yang kita perolehi sebelum 
ini. 

 Jadi saya harap kerajaan mesti lebih ikhlas terus terang kepada rakyat melalui 
Parlimen ini bahawa tujuan sebenarnya GST ialah untuk meningkatkan kutipan yang akan 
kerajaan kita dapat daripada rakyat [Tepuk]  

 Dan bukannya memberikan alasan-alasan yang lain. Tuan Yang di-Pertua, saya 
ingin juga memetik apa yang disebut oleh Yang Amat Berhormat Menteri Kewangan dalam 
pembentangan belanjawannya tiga minggu yang lalu di mana antara tindakan yang beliau 
sebut adalah tindakan yang disebutkan sebagai bertujuan untuk memastikan bahawa 
pembangunan dalam negara kita ini berlaku secara sama rata dan inklusif dan yang mana 
tidak ada diskriminasi terhadap wilayah-wilayah yang ada di dalam negara kita ini. 

  



Dalam ucapan Baginda, Baginda memetik angka menunjukkan pendapatan rendah di kalangan majoriti isi rumah di Malaysia sambil berkata, "Mereka yang bertungkus- lumus memenuhi keperluan hidup terdedah dengan rasuah pada skala kecil". Baginda berucap di majlis ulang tahun ke-47 Suruhanjaya Pencegahan Rasuah Malaysia yang diadakan di Kuala Lumpur. Ini Tuan Yang di-Pertua, suasana di mana kita berada sekarang ini yang mana gambaran-gambaran yang kita dengar tadi kononnya BR1M ini amat-amat membantu dan menandakan negara kita, berbeza dengan negara-negara lain, kononnya kita memberikan wang kepada anak-anak murid kita dari tahun satu hingga tahun enam dan seterusnya. Tuan Yang di-Pertua, saya baru sahaja minggu lepas semasa cuti di Parlimen ini di luar negara dan kebetulan berada di negara United Kingdom dan saya berada di bandar bernama Edinburgh dalam Wilayah Scotland di negara United Kingdom itu. Saya bertanya kepada anak-anak Malaysia tentang yuran-yuran pengajian dan sebagainya dan saya bertanya pula bagaimana orang-orang Scotland belajar dan pembiayaan pendidikan untuk mereka. Mengikut maklumat yang disebutkan oleh rakyat Malaysia yang berada di Scotland itu bagi rakyat Scotland pendidikan adalah percuma daripada sekolah rendah kepada peringkat universiti sekalipun Tuan Yang di-Pertua. Manakala di negara kita sebagaimana Tuan Yang di-Pertua sendiri alami ada PTPTN, ada masalah anak-anak kita membayar hutang PTPTN dan inilah beban besar yang Tuan Yang di-Pertua tanggung sebelum mendapat jawatan yang lebih baik sebagai Timbalan Yang di-Pertua Dewan Rakyat. Jadi ini Tuan Yang di-Pertua masalah yang kita hadapi dan dalam kita berada dalam keadaan begini kerajaan memperkenalkan pula GST. Ini pula disebut oleh Yang Amat Berhormat Menteri Kewangan dalam ucapan beliau sebagaimana Ahli-ahli Yang Berhormat lain di kalangan kita ini menyebutkan bahawa kita cuba memberikan gambaran bahawa yang kita kutip daripada GST itu adalah walaupun sebanyak RM23.2 juta tetapi ini kita tolak pula SST RM13.8 bilion. Ini kita tolak pula dengan barangan yang dikecualikan RM3.8 bilion dan ini kita tolak lagi pula dengan pemberian BR1M dan bantuan RM4.8 bilion, maka bakinya RM690 juta sahaja. Tuan Yang di-Pertua, dalam kita membentangkan dan membahaskan GST tidak bangkit soal BR1M. Ini bukan rang undang-undang safe funds untuk kelapa sawit. misalnya yang mana khusus kita luluskan undang-undang, kita sebutkan cukai dan kita sebutkan dalam akta rang undang-undang tersebut bahawa ia akan ditabungkan dan dibantu dalam bidang kelapa sawit industri dan sebagainya itu lain. Dalam GST ini tidak ada disebut pun tentang ia bertujuan untuk BR1Mkah ia bertujuan untuk apa-apa tidak. Ia kutipan cukai. Maka prinsipnya Tuan Yang di-Pertua, ialah Yang Amat Berhormat Perdana Menteri sebagai Menteri Kewangan mestilah ikhlas kepada Dewan kepada rakyat ini dengan mengatakan bahawa kita memang tidak cukup wang di dalam negara ini. Kita memang perlu kutipan yang lebih, kita memang lakukan kutipan melalui cukai jualan dan perkhidmatan SST tetapi ia hanya mampu kita kutip RM13.8 bilion sahaja. Jadi tujuan kita sepatutnya Yang Amat Berhormat Menteri Kewangan sebutkan ialah untuk perkenalkan pula GST dan kita ingin kutip RM23.2 bilion dan selebihnya untuk keperluan negara kita kerana kita sudah tidak mampu untuk menabung dan membelanjakan wang negara kita hasil daripada kutipan-kutipan yang kita perolehi sebelum ini. Jadi saya harap kerajaan mesti lebih ikhlas terus terang kepada rakyat melalui Parlimen ini bahawa tujuan sebenarnya GST ialah untuk meningkatkan kutipan yang akan kerajaan kita dapat daripada rakyat [Tepuk]. Dan bukannya memberikan alasan-alasan yang lain. Tuan Yang di-Pertua, saya ingin juga memetik apa yang disebut oleh Yang Amat Berhormat Menteri Kewangan dalam pembentangan belanjawannya tiga minggu yang lalu di mana antara tindakan yang beliau sebut adalah tindakan yang disebutkan sebagai bertujuan untuk memastikan bahawa pembangunan dalam negara kita ini berlaku secara sama rata dan inklusif dan yang mana tidak ada diskriminasi terhadap wilayah-wilayah yang ada di dalam negara kita ini.